MULGI VALLAVOLIKOGU
O T S U S

EELNÕU

 Abja-Paluoja									19. juuni 2019 nr 

Kinnisasja omandamiseks loa andmine

Eesti Põllud OÜ (registrikood 14323540) juhatuse liige Märt Riiner esitas Mulgi Vallavolikogule nõuetekohase kinnisasja omandamise loataotluse (reg 13.05.2019 nr 5-6/731) koos tegevuskavaga. 

Eesti Põllud OÜ soovib omandada mõttelise osa Polli külas Saksaveski kinnistust, mis koosneb kolmest katastriüksusest: 60002:001:1151; 60002:001:1152 ja 60002:001:0733. kinnistu koosseisus on põllumajandusmaad 13,99 ha, metsamaad 5,5544 ha ja 4,8722 ha muud maad. 

Kuna Saksaveski kinnistul on põllumajandusmaad üle 10 ha ning Eesti Põllud OÜ ei ole kinnisasja omandamise tehingu tegemise aastale (2019) vahetult eelnenud kolm aastat tegelenud põllumajandusliku tegevusega on vastavalt kinnisaja omandamise kitsendamise seaduse (KAOKS) § 4 lg 6 kohaselt vajalik Saksaveski kinnistu omandamiseks asukohajärgse kohaliku omavalitsuse üksuse volikogu luba.

Eesti Põllud OÜ soovib hakata tegelema mahemustsõstarde kasvatamisega ja osaühingu juhatuse liige Märt Riiner kinnitab, et tegevuskavas kirjeldatu elluviimiseks on piisavad finantsilised vahendid olemas. Tartu laenuühistuga on tehtud eelotsus vajadusel osaühingu finantseerimiseks.

KAOKS-i kohaselt annab volikogu loa, kui loa andmine on kooskõlas avaliku huviga ega takista kohalikul omavalitsuse üksusel täita talle seadusega antud ülesandeid. KAOKS §1 lg1 sätestab, et avalik huvi KAOKS-i tähenduses on eelkõige põllumajandus- ja metsamaad sisaldava maatulundusmaa sihtotstarbega kinnisasja sihtotstarbelise ja jätkusuutliku majandamise edendamine.

Arvestades asjaoluga, et kinnisaja omandamise loataotlus ja tegevuskava vastavad KAOKS-is sätestatud nõuetele, siis puudub alus pidada Polli külas Saksaveski kinnistu maa sihtotstarbekohast ja jätkusuutliku majandamise soovi ning loa andmist avaliku huviga vastuolus olevaks. 
Samuti ei ole kõnealuse kinnistu maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse §22 lg 1 p 37, kinnisasja omandamise kitsendamise seaduse § 4 lõike 3, § 6 lõike 1 ja 4 ja § 9 ning Eesti Põllud OÜ taotluse koos tegevuskavaga  

Mulgi Vallavolikogu 

OTSUSTAB:

1.	Anda luba Eesti Põllud OÜle (registrikood 14323540) Polli külas Saksaveski kinnistu (registriosa nr 1584139) omandamiseks maatulundusliku sihtotstarbe kohase majandamise eesmärgiga, mis ei ole vastuolus avaliku huviga ega takista Mulgi vallal kui kohalikul omavalitsuse üksusel täita talle seadusega antud ülesandeid.

2.	Otsus jõustub Eesti Põllud OÜle teatavakstegemisest.

3.	Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling			           
Volikogu esimees				           

Elektrooniliselt:
1.	Eesti Põllud OÜ riiner@lkm.ee
2.	Keskkonna- ja maaspetsialist tiia.kukk@mulgivald.ee